TOREK, 12. 5. 2020

**1. ura: ČEBELE**

1. V prejšnji uri ste spoznali besedilo-razlago naravnega pojava. V tej uri boste nadaljevali z odgovarjanjem na vprašanja. Najprej še enkrat preberite besedilo na str. 82: Cerkniško jezero –naravno čudo na našem pragu. Nato rešujte naloge od str. 85 (6. nal.) do str. 88 (vključno 11. nal.).

Na strani 86 si natančno preberite, kaj je značilno za tako besedilno vrsto (razlago naravnega pojava) oz. kaj mora tako besedilo vsebovati.

**2. ura: ČEBELE**

Spoznali boste še zadnjo, deseto vrsto odvisnika. Imenuje se **prilastkov odvisnik** in se razlikuje od preostalih odvisnikov. Na primeru bomo ugotovili, v čem. Natančno si oglejte primere in preberite razlago. Za vse nejasnosti sem vam na voljo na že znanem naslovu.

V zvezek napišite naslov: PRILASTKOV ODVISNIK

\* tega, kar piše v oklepajih, ne prepisujte

1. Srečal sem **fanta**, KI je imel nenavadno ime.

Glavni stavek: Srečal sem fanta.

(Kako bi se vprašali po odvisniku?)

KATEREGA fanta?

Odgovor: Fanta, ki je imel nenavadno ime.

(Če odvisnik skrčimo, dobimo): Srečal sem fanta z nenavadnim imenom.

(Kaj je glede vprašalnice drugače? Kako ste se spraševali po ostalih devetih odvisnikih? Spraševali ste se z ustrezno vprašalnico in povedkom glavnega stavka, drži? Kaj pa v tem primeru? Vprašali ste se z vprašalnico in zadnjo besedo glavnega stavka. Odvisnik pojasni to zadnjo besedo z dodatnim podatkom. Imenujemo ga prilastkov odvisnik).

Po prilastkovem odvisniku se sprašujemo KATERI, lahko tudi ČIGAV, KAKŠEN + zadnja beseda/bes. zveza. Najpogosteje se začne z veznikom KI. Veznik KATERI pa se pojavi skupaj še s predlogom.

2. Turistu sem pokazal **pot**, po kateri bi moral iti.

gl. st. pril. odv.

(Katero pot ?)

3. **Deklica,** KI sedi v prvi klopi, je moja prijateljica.

Glavni stavek: Deklica je moja prijateljica

Katera deklica? Deklica, ki sedi v prvi klopi.

(Odvisnik je na sredini glavnega stavka-ta je razdeljen na dva dela. V takih primerih zapišemo dve vejici). (Če odvisnik skrčimo, dobimo):

Deklica v prvi klopi je moja prijateljica.

**OCENJEVANJE ZNANJA:**

**- ocene, ki ste jih dobili za deklamacijo pesmi Povodni mož, bom vpisala kot samostojne ocene (zaradi nastale situacije ne bomo izvedli govornega nastopa, ki bi predstavljal drugi del ocene)**

**- učenci, ki ste za deklamacijo dobili nzd (1), se lahko pesem naučite do 25. 5. (obveščeni boste, kdaj jo boste prišli v šolo povedat)**

**- učenci, ki imate v 2. ocenjevalnem obdobju negativne ocene, boste morali popravljati: ali se boste naučili pesem ali pa odgovarjali učno snov (romantika, obravnavane pesmi + odvisniki)**

**\* za popravljanje boste ravno tako obveščeni, kdaj pridete na ocenjevanje (po 25. 5.)**

**- kdor želi opraviti BZ, naj mi pošlje kratke obnove prebranih knjig**